
ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 2ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  31/2014
ΘΕΜΑ: «Γνωμοδότηση του Δημοτικού Συμβουλίου σχετικά με τις μεταβολές ή μη σχολικών μονάδων του Δήμου Πύργου»
    Στον Πύργο, σήμερα 15 του μηνός Ιανουαρίου, του έτους 2014, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 870/10-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Κωνσταντόπουλος Σπυρίδων, 8. Φραγκαντώνης Παναγιώτης, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Αργυρόπουλος Ιωάννης του Παναγιώτη, 13. Ρωμαίος Στέφανος, 14. Μικελόπουλος Γεώργιος, 15. Δημόπουλος Φώτιος, 16. Ανδριόλας Γεώργιος, 17. Σεϊντής Βασίλειος, 18. Κουρμπανάς Γεώργιος, 19. Λιατσής Δημήτριος, 20. Αγγελακοπούλου Ανδριάνα (Αντιπρόεδρος Δημοτικού Συμβουλίου), 21. Διαμαντόπουλος Κων/νος, 22. Μεσσαλάς Δημήτριος, 23.  Γιάνναρος Χρήστος – Επικεφαλής της παράταξης «Λαϊκή Συσπείρωση», 24. Καραμπέτσος Αθανάσιος, 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 2. Τζίνη Διονυσία, 3. Μπίρμπας Κων/νος, 4. Τζουανόπουλος Δημήτριος, 5. Μποσμής Κων/νος, 6. Γεράνιος Κων/νος, 7. Μπελόκας Διονύσιος, οι οποίοι δεν προσήλθαν αν και νόμιμα κλήθηκαν και 
8. Δημουλιάς Λεωνίδας (έχει τεθεί σε αργία)
    Επίσης με την υπ’ αριθ. 870/10-01-2014 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ. Πύργου κ. Βασίλης Φάμελος, ο οποίος και προσήλθε.
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

    Ακολούθως ο Πρόεδρος έθεσε υπόψη του Δημοτικού Συμβουλίου το 24ο θέμα της ημερήσιας διάταξης με τίτλο: «Γνωμοδότηση του Δημοτικού Συμβουλίου σχετικά με τις μεταβολές ή μη σχολικών μονάδων του Δήμου Πύργου» και ανέφερε:
    «Με το υπ’ αριθ. 60283/19-12-2013 η Δημοτική Επιτροπή Παιδείας του Δήμου, μας διαβίβασε το υπ’ αριθμ. 7608/20-11-2013 έγγραφο της Δ/νσης Πρωτοβάθμιας Εκπαίδευσης Ν. Ηλείας και το υπ’ αριθμ.15593/21-11-2013 έγγραφο της Δευτεροβάθμιας Εκπαίδευσης, σχετικά με τις μεταβολές ή μη στις σχολικές μονάδες Δήμου Πύργου έτους 2014 - 2015, προκειμένου να γνωμοδοτήσει επ’ αυτών το δημοτικό συμβούλιο. 
Συγκεκριμένα: 

Α. Όσον αφορά στην Πρωτοβάθμια Εκπαίδευση (σχετ. έγγραφο 7608/20-11-2013):

1. προτείνεται η προαγωγή διότι παρουσιάζουν σταθερή αύξηση του αριθμού των νηπίων τα τελευταία χρόνια και ήδη λειτουργούν με ένα επιπλέον νηπιαγωγό:
· Του 1/θ 12ου Νηπιαγωγείου Πύργου σε 2/θ
· Του 2/θ 3ου Νηπιαγωγείου Πύργου σε 3/θ

· Του 2/θ 5ου Νηπιαγωγείου Πύργου σε 3/θ 
Επισημαίνεται ότι είναι εξασφαλισμένη η στέγαση των νέων τμημάτων σε αίθουσες που υπάρχουν ήδη στα παραπάνω Νηπιαγωγεία.
2. Υποβιβασμός Σχολείων:

 α. Δημοτικά Σχολεία – Δεν προτείνεται ο υποβιβασμός κανενός Δημοτικού Σχολείου

β. Νηπιαγωγεία – Δεν προτείνεται ο υποβιβασμός κανενός Νηπιαγωγείου

3. Ίδρυση νέων Σχολείων:

α. Δημοτικά Σχολεία – Δεν προτείνεται η ίδρυση κανενός νέου Δημοτικού Σχολείου
β. Νηπιαγωγεία – Δεν προτείνεται η ίδρυση κανενός νέου Νηπιαγωγείου
4. Συγχώνευση Σχολείων:
α. Δημοτικά Σχολεία – Δεν προτείνεται η συγχώνευση κανενός Δημοτικού Σχολείου με κάποιο άλλο.

β. Νηπιαγωγεία – Δεν προτείνεται η συγχώνευση κανενός Νηπιαγωγείου με κάποιο άλλο
5. Κατάργηση Σχολείων:
α. Δημοτικά Σχολεία - Δεν προτείνεται η κατάργηση του 6/θέσιου 9ουΔημοτικού Σχολείου Πύργου διότι είναι σε αναστολή λειτουργίας καθώς αυτό θα λειτουργήσει το επόμενο σχολικό έτος μέσα σε κτίριο άλλου Δημοτικού Σχολείου το οποίο προετοιμάζεται υλικοτεχνικά για τη στέγαση των μαθητών που αυτό θα έχει. 
β. Νηπιαγωγεία – Δεν προτείνεται η κατάργηση κανενός Νηπιαγωγείου

Β. Όσον αφορά στις σχολικές μονάδες της  Δευτεροβάθμιας Εκπαίδευσης του Δήμου Πύργου με το 15593/21-11-2013 έγγραφό της η Δ/νσης Β/βθμιας, ενημερώνει το Δήμο ότι δεν υπάρχουν προτάσεις – εισηγήσεις για μεταβολές σχολικών μονάδων που ανήκουν στο Δήμο. 

    Κατόπιν των ανωτέρω ο Πρόεδρος κάλεσε τους δημοτικούς συμβούλους και τον Πρόεδρο της Δ.Κ. Πύργου να γνωμοδοτήσουν σχετικά με τις μεταβολές ή μη σχολικών μονάδων του Δήμου Πύργου ως ανωτέρω αναφέρθηκαν.

Το Δημοτικό Συμβούλιο Πύργου

Λαμβάνοντας υπόψη του:

· Τις διατάξεις του άρθρου 65 του Ν.3852/2010

· Το υπ’ αριθμ. 7608/20-11-2013 έγγραφο της Δ/νσης Πρωτοβάθμιας Εκπαίδευσης Ν. Ηλείας 
· Το υπ’ αριθμ. 15593/21-11-2013 έγγραφο της Δ/νσης Δευτεροβάθμιας Εκπαίδευσης Ν. Ηλείας
· Το υπ’ αριθμ. 60283/19-12-2013 έγγραφο της Δημοτικής Επιτροπής Παιδείας μετά από διαλογική συζήτηση
Α π ο φ α σ ί ζ ε ι
    Ομόφωνα, γνωμοδοτεί υπέρ των προτάσεων της Πρωτοβάθμιας Εκπαίδευσης και της Δευτεροβάθμιας Εκπαίδευσης σχετικά με τις μεταβολές ή μη σχολικών μονάδων του Δήμου Πύργου και συγκεκριμένα:
Α. Όσον αφορά στην Πρωτοβάθμια Εκπαίδευση στο δήμο Πύργου:

1. προτείνεται η προαγωγή διότι παρουσιάζουν σταθερή αύξηση του αριθμού των νηπίων τα τελευταία χρόνια και ήδη λειτουργούν με ένα επιπλέον νηπιαγωγό:
· Του 1/θ 12ου Νηπιαγωγείου Πύργου σε 2/θ

· Του 2/θ 3ου Νηπιαγωγείου Πύργου σε 3/θ

· Του 2/θ 5ου Νηπιαγωγείου Πύργου σε 3/θ 
Επισημαίνεται ότι είναι εξασφαλισμένη η στέγαση των νέων τμημάτων σε αίθουσες που υπάρχουν ήδη στα παραπάνω Νηπιαγωγεία.

2. Δεν προτείνεται ο υποβιβασμός, η ίδρυση και η συγχώνευση και η κατάργηση κανενός δημοτικού  σχολείου – Νηπιαγωγείου του δήμου. 
Ακόμη δεν προτείνεται η κατάργηση του 6/θέσιου 9ουΔημοτικού Σχολείου Πύργου διότι είναι σε αναστολή λειτουργίας καθώς αυτό θα λειτουργήσει το επόμενο σχολικό έτος μέσα σε κτίριο άλλου Δημοτικού Σχολείου το οποίο προετοιμάζεται υλικοτεχνικά για τη στέγαση των μαθητών που αυτό θα έχει, ως επίσης δεν προτείνεται 

 Β. Όσον αφορά στη Δευτεροβάθμια Εκπαίδευση του Δήμου Πύργου δεν προτείνονται μεταβολές των σχολικών μονάδων που ανήκουν στο Δήμο. 
- Επίσης υπερψήφισε το θέμα και ο Πρόεδρος της Δ.Κ. Πύργου κ. Β. Φάμελος.
    Οι Δημοτικοί Σύμβουλοι κ.κ. Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Α. Αγγελακοπούλου, Κ. Διαμαντόπουλος, Δ.  Μεσσαλάς, Χ. Γιάνναρος, Α. Καραμπέτσος και Ι. Σεφερλής, είχαν αποχωρήσει από τη συνεδρίαση πριν ο Πρόεδρος θέσει το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 31/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  28 – 01 -  2014
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

